stanford-oval/wikipedia huggingface dataset:
סייטסוואפ
מולטיפלקסים

מולטיפלקס הוא שם לזריקה של יותר מכדור אחד מאותה היד באותה הפעימה. הוא נכתב על ידי סימון בסוגריים מרובעים, הסימון [43] לדוגמה, מסמן פעימה אחת שבה נזרקים מאותה היד 2 כדורים לגבהים שונים 3 ו-4, כל זריקה יכולה להכלל במולטיפלקס חוץ מהזריקה 0 (שיכולה להכלל תיאורתית אבל לא נכללת מסיבות ברורות).
דופלקס הוא השם לזריקה של שני כדורים מאותה יד, טריפלקס של שלושה, קואדרופלקס של ארבעה וכן הלאה, למרות זאת, נהוג בעולם הג'אגלינג להשתמש במונח הכללי מולטיפלקס לתיאור כל המולטיפלקסים השונים. על מנת להבדיל גם בעל-פה בין מולטיפלקסים לזריקות רגילות נהוג לחבר את המספרים למספר דו ספרתי, התבנית 23[43] תקרא כארבעים ושלוש, שתיים, שלוש.
חוק הממוצע ממשיך לחול גם על מולטיפלקסים, כדי שהסייטסוואפ יהיה תקין אנו מחברים את סכום המספרים ומחלקים באורך המחזור, כשהזריקות שבתוך הסוגריים נחשבות כזריקה אחת (מתרחשות באותה הפעימה) 4+3+2+3 = 12/אורך מחזור 3 = 4 כדורים.
"התנגשויות" שהוזכרו בתת-נושא הרלוונטי, במקרה של מולטיפלקסים הן חלק הכרחי מן התבנית, אם משתמשים בשיטת הרישום של כל פעימה וזריקה, יש לוודא שבכל פעימה שבה מתבצעת זריקת מולטיפלקס יש את מספר הכדורים הרלוונטי, ושבפעימות עם זריקות רגילות אין התנגשויות. כדי למנוע התנגשויות פיזיות באוויר או את הצורך לתפוס שני כדורים בבת אחת. נהוג להשתמש ב"זמני החזקה" שונים או בזריקה 2 כהחזקה בפעימה שלפני המולטיפלקס.
עוד דרך לוודא תקינות של סייטסוואפ עם מולטיפלקס היא להתייחס אליו כשני סייטסוואפים נפרדים שחוברו ביחד, כל 2 סייטסוואפים תקינים יכולים ליצור מולטיפלקס תקין ומולטיפלקס לעולם לא יהיה תקין אלא עם הוא יורכב מסייטסוואפים תקינים, למשל הסייטסוואפ 423 (3 כדורים) בחיבור לסייטסוואפ 300 (כדור 1) יוצר את הסייטסוואפ 23[43] אבל גם יכול ליצור את הסייטסוואפים 3[23]4 או [33]42 כולם תקינים ב־4 כדורים, אי אפשר לחבר סייטסוואפים בעלי אורך מחזור שונה, ועל כן כדי לחבר כאלה יש לשנות את אורכם על ידי חישוב הכפולה המשותפת שלהם.
בהסבה של מצבים לזריקות מולטיפלקס, אי אפשר להשתמש בשיטה הבינארית, מכיוון שיש יותר משני משתנים.
סייטסוואפ ביותר משתי ידיים

סייטסוואפ לא מתייחסת לכמה ידיים משתתפות בתבנית, השיטה קובעת רק את סדר הכדורים, כל סייטסוואפ תקין ניתן לביצוע בכל מספר ידיים (לא כולל 0). השימוש בסייטסוואפ בפאסינג (מסירות בין שני להטוטנים או יותר) הוא יחסית פחות נפוץ, זאת משום שפאסינג הוא תחום קשה יותר של ג'אגלינג, והשיטה המתמטית יותר קשה להבנה. ועם זאת, רבות מהתבניות הפופולריות בתחום הפאסינג נוצרו דרך שימוש בסייטסוואפ שהוא חלק בלתי נפרד מהתפתחות התחום.
סייטסוואפ ביותר משתי ידיים > א-סינכרוני

בסייטסוואפ א-סינכרוני בסיסי בכל פעימה נזרק כדור אחד. שיטה זה עובדת גם ליד אחת, 3 או 4 ידיים ואפילו יותר. כך נראית טבלה המתארת את הסייטסוואפ 756 (תקין ל-6 כדורים), המבוצע על ידי שני להטוטנים (4 ידיים):
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| פעימה: | 0 | 1 | 2 | 3 | 4 | 5 | 6 | 7 | 8 |
| להטוטן א' | 7 |  | 6 |  | 5 |  | 7 |  | 6 |
| להטוטן ב' |  | 5 |  | 7 |  | 6 |  | 5 |  |
אפשר לראות בטבלה שכל אחד מהלהטוטנים זורק רק בחצי מהפעימות, מכאן נוצרת חלוקה ל־2 סוגים של סייטסוואפים, שמתקיימים יחד, כאשר מעורב יותר מלהטוטן אחד: מקומי, וגלובלי.
הסייטסוואפ הגלובלי הוא הסייטסוואפ התקין, שמתאר את התבנית השלמה של כל הכדורים באוויר, תיאור גרפי של סדר הזריקות בטבלה כמו הטבלה שלמעלה יהיה בצורת זיג זג בין שני הלהטוטנים. במקרה של הטבלה המתוארת, הסייטסוואפ הגלובאלי הוא 756.
הסייטסוואפ המקומי הוא רצף הזריקות שכל להטוטן מבצע באופן עצמאי ובלי תלות בחוקי התקינות של סייטסוואפ. תיאור גרפי של סדר הזריקות יהיה בצורת שני קווים ישרים אופקיים. במקרה של הטבלה המתוארת הסייטסוואפ המקומי של שני הלהטוטנים הוא 765 - סייטסוואפ לא תיקני בתור סייטסוואפ סולני.
אם אורך המחזור של הסייטסוואפ הגלובאלי הוא שונה ממספר הלהטוטנים או מכפולה של מספר הלהטוטנים, הסייטסוואפ המקומי תמיד יהיה אותו סייטסוואפ לכל הלהטוטנים אך בהטיית זמן, למשל 765 מול 576.
לעיתים, בסייטסוואפ ביותר משתי ידיים, נהוג לחלק את מספרי הזריקות במספר שיביא את כמות הידיים ל-2, זאת כדי שהזריקות יתאימו לגבהים של זריקות רגילות בסייטסוואפ ב-2 ידיים. כך למשל, בסייטסוואפ ב-4 ידיים נהוג לעיתים לחלק את כל מספרי הזריקות ב-2. שיטה זו, אינה מאוד נפוצה כי היא יוצרת מספרים לא שלמים במסירות (במיוחד עם מחילים אותה על יותר מ4 ידיים ואז נוצרים שברים קטנים מחצי). כשמחלקים את המספרים נהוג להוסיף למסירות את האות P לציין שזו מסירה.
סייטסוואפ לא קובעת איך להעמיד את הלהטוטנים במרחב, ניתן להעמידם בכל צורה אפשרית, והיא גם אינה מתייחסת לסדר הידיים הזורקות, אבל, ישנה צורה מקובלת לסדר הזריקות והיא א' יד ימין, ב' יד ימין, ג' יד ימין א' יד שמאל, ב' יד שמאל ג' יד שמאל (במקרה של שלושה להטוטנים) 

 מקרה יותר נפוץ הוא שני להטוטנים. במקרה זה, אם שומרים על הסדר המקובל, זריקות של מספרים אי זוגיים נהיות מסירות ללהטוטן השני וזריקות של מספרים זוגיים לא מחליפות צד. 

חצי מהמספרים האי זוגיים, ימסרו ליד ימין של הלהטוטן השני וחצי ליד שמאל, לכן 1,5,9 וכו' ימסרו מלהטוטן א' באלכסון ומלהטוטן ב' בקו ישר, בעוד ש3,7 וכו' ימסרו מלהטוטן א' בקו ישר ומלהטוטן ב' באלכסון. 

כנ"ל לגבי המספרים הזוגיים, אלו שהם כפליים מספר זוגי יישארו באותה יד ואלו שהם כפליים מספר אי זוגי יזרקו ליד השנייה. 2,6 וכו' יישארו אצל אותו להטוטן אך יחליפו יד, בעוד ש 4,8 וכו' נשארים אצל אותו הלהטוטן באותה היד.

סייטסוואפ א-סינכרוני ליד אחת נפוץ בעיקר בתחום הדיאבולו, מכיוון שיש רק יד אחת, המספרים השונים מקבילים לכפליים ערכם בסייטסוואפ רגיל ב-2 ידיים, 1 הוא "החזקה" או זריקה מאוד נמוכה, 2 הוא מקביל ל-4 בסייטסוואפ רגיל וכו'.
סייטסוואפ ביותר משתי ידיים > סינכרוני

על אף שהרבה תבניות פאסינג מתבססות על קצב א-סינכרוני, עדיין יש רוב משמעותי לתבניות סינכרוניות, כל סייטסוואפ סינכרוני (בעל שתי זריקות בכל פעימה) ניתן לטרנספורמציה פשוטה לסייטסוואפ ב-4 ידיים, שיטת הטרנספורמציה עובדת לפי הסדר: (א' ימין, ב' ימין) (א' שמאל, ב' שמאל):
כל אחד מהלהטוטנים מקבל צד בסוגריים, כך, סייטסוואפ סינכרוני נרשם כ- (ימין, שמאל), להטוטן א' תמיד יקבל את צד ימין ולהטוטן ב' תמיד יקבל את צד שמאל.
X ב-4 ידיים הופך ל-P, מסירה, באופן טבעי מכיוון שהוא חוצה צד בסוגריים.
מכיוון שכל המספרים זוגיים בסייטסוואפ סינכרוני, החלוקה ב-2 לא כוללת שברים ולכן נפוצה יותר מבפאסינג סייטסוואפ א-סינכרוני.
באותה צורה כמו בסייטסוואפ א-סינכרוני, חצי מהמסירות נמסרות בקו ישר וחצי באלכסון, אך הפעם שני הלהטוטנים מוסרים את אותם המספרים ישר ובאלכסון. כך, 2X ו6X הופכים להיות 1P ו-3P ונמסרים ישר, כאשר 4X ו8X הופכים להיות 2P ו-4P ונמסרים באלכסון.
כדי לוודא לאן נזרקים הכדורים שאינם מסירות אנו מחלקים ב-2 ומשתמשים בזריקות המקבילות בסייטסוואפ סולני.
הרחבת השיטה למסירות בקצב סינכרוני ליותר מ-2 להטוטנים משתמשת בשיטה הלא נפוצה להרחבת סייטסוואפ סינכרוני (...y,y,y) שיטה זו עובדת לפי אותו עקרון של סייטסוואפ סינכרוני רגיל, רק שבין כל זריקה נוספת עוד פעימה ריקה על כל כדור שנוסף לביט.
סייטסוואפ ביותר משתי ידיים > סינכרוני > חיבור סייטסוואפים סולנים

דרך יותר מקובלת ליצור תבניות התמסרות סינכרוניות היא להעמיד מספר סייטסוואפים סולנים בטבלה, ולהחליף זריקות בודדות בתבנית למסירות, העיקרון פשוט: שני להטוטנים מקבלים בפעימה מסוימת כדור, במקום שלהטוטן א' יזרוק לעצמו ולהטוטן ב' יזרוק לעצמו להטוטן א' מוסר לב' וב' לא'. את אותו עקרון ניתן ליישם גם על מספר רב של להטוטנים.
סייטסוואפ ביותר משתי ידיים > שיטת פרישאק

שיטת פרישאק (Prechac) היא שיטה ליצור תבניות פאסינג סימטריות, קאנוניות, בשימוש בסייטסוואפ סולני. השיטה מתבססת על החוקים למודולציה של סייטסוואפ, ובאמצעותה ניתן ליצור בפשטות תבניות רבות. השיטה מאוד פופאלרית בקהילות הג'אגלינג הגרמניות והצרפתיות, ומהווה חידוש משמעותי שנוסף לעולם הפאסינג לקראת סוף שנות ה-90.
לפי שיטת פרישאק אפשר להציב כל סייטסוואפ סולני בטבלה שהשורות בה הן כמספר הלהטוטנים והעמודות מייצגות קאנון שווה של המחזור, אם המחזור זוגי מספר העמודות שווה לאורך המחזור ואם הוא אי זוגי מספר העמודות שווה לאורך המחזור כפול מספר הלהטוטנים.
לכל אחת מהזריקות ניתן להוסיף או לחסר 1 חלקי מספר הלהטוטנים המשתתפים מאורך המחזור ולהוסיף את האות P לזריקה. לדוגמה, אם מספר הלהטוטנים הוא 2 ואורך המחזור הוא 4 ניתן להוסיף או לחסר חצי 4 = 2 ולהוסיף את האות P לכל אחד המספרים בסייטסוואפ.
ס"כ הכדורים בתבנית שווה לס"כ הכדורים בסייטסוואפ הסולני כפול מספר המשתתפים +- כדור על כל P שנוסף בהתאמה לצורת הוספת הP על ידי חיבור או חיסור.
זמן החזקה

זמן החזקה (אנגלית dwell time) מתייחס לזמן, שבו הלהטוטן מחזיק את הכדור ביד בין זריקה לזריקה. זמן החזקה ארוך יחסית מביא לתבנית איטית, בעוד שזמן החזקה קצר יחסית מביא לתבנית מהירה. זמן ההחזקה משתנה בין להטוטן ללהטוטן וגם בקשר ישיר לתבניות שונות שאותו להטוטן מבצע. זמן התפיסה הממוצע ברוב התבניות, הוא בין חצי פעימה לפעימה שלמה אחרי שהיד הזורקת שחררה את הכדור, לפיכך, ומכיוון שבסיטסוואפ בשתי ידיים כל יד זורקת פעם ב-2 פעימות זמן ההחזקה הממוצע הוא בין פעימה לפעימה וחצי. שינוי של זמן ההחזקה לאורך לא אחיד נוגד את הנחות היסוד של סייטסוואפ, אך במציאות, להטוטנים משתמשים לעיתים בזמן החזקה לא אחיד, בתרגילים ספציפיים בהם קשה יותר לשמור על זמן החזקה אחיד, או כדי לאפשר לעצמם יותר חופש וגמישות פעולה - "למתוח" את התבנית שהסייטסוואפ מכתיב. זמן החזקה לא אחיד, שימושי במיוחד בהגדרות מקרים חריגים ותבניות לא שוות מבחינה קצבית, ובתבניות עם זריקות מולטיפלקס, כדי להימנע מהתנגשויות או צורך לתפוס שני כדורים בבת אחת.
שימושים נפוצים

מעבר לתרומה הכללית לעולם הג'אגלינג על ידי הוספה של אין ספור תבניות חדשות למגוון האפשרויות, סייטסוואפ משמשת ככלי ללהטוטנים רבים בעבודה בשגרת האימונים. מכיוון שהשיטה אינה מתארת סוגים שונים של זריקות היא משאירה חופש רב בצורת הביצוע של רצף המספרים. כך להטוטנים נוהגים לקחת סייטסוואפ ולשנות את צורת הזריקה (מאחורי הגב, מתחת לרגל ועד זריקות גוף רבות ומגוונות) או את צורת התפיסה, או להוסיף מימד של תנועה בחלל, כל זאת תוך כדי שימוש באפשרויות הטמונות בכל אחד מהמספרים.
סייטסוואפ עוזר ללהטוטנים רבים ללמוד תרגילים קשים, כשבאמצעותו אפשר להשתמש באחת מצורות המודולציה כדי להפיק סייטסוואפ דומה אך במספר קטן של כדורים או אורך מחזור קצר יותר.
בתחום הפאסינג (התמסרות בין שני להטוטנים או יותר) סייטסוואפ ממשיך לאפשר למחשבה על תבניות חדשות שלא נוסו, מכיוון שמגוון האפשרויות הוא רחב יותר, וקשה יותר ליצור תבניות ללא עזרת השיטה מאשר בלהטוטנות סולנית, התפתחות התחום קשורה הדוקות בשיטה.
סימולטורים

קיימות תוכנות חינמיות רבות שמאפשרות לראות הדמיה של להטוטן מבצע תרגילים, וסייטסוואפים שונים:
http://quantumjuggling.com/(הקישור+אינו+פעיל) סימולטור חדש ומשוכלל מבית היוצר של פול קילמק אחד ממציאי השיטה.
https://web.archive.org/web/20070825123957/http://jugglinglab.sourceforge.net/ אנימטור קוד פתוח בJava
https://web.archive.org/web/20060925102220/http://www.siteswap.net/applet.html עוד סימולטור מוצלח בjava
http://www.jug.co.il אתר לימוד תרגילים בכדורים בעברית, המשתמש בסימולטור jugglingLab ומכיר גם אותו.
ראו גם

להטוטנות  (ג'אגלינג)
לקריאה נוספת

burkard polster The Mathematics of Juggling, Springer-Verlag, New York, 2003
הערות שוליים

↑  למרות האמור, בעת תיאור תבניות ג'אגלינג מעשיות ישתמש ערך זה בשם "כדורים" במקום "חפצים" מטעמי נוחיות
יחסי גבהים משוערכים של זריקות
דיאגרמת סולם ולימינה "המצבים"
דיאגרמת מצב ל3 חפצים ועד לגובה מקסימלי 5
דיאגרמת סולם ל"בוקס" תרגיל נפוץ ב-3 כדורים
עולם הקופסה

עולם הקופסה (באנגלית: Box World) הוא משחק מחשב חופשי שנוצר בשנת 1991. הוא דומה מאוד למשחק סוקובאן. גרסה נוספת שוחררה בשנת 1998. במשחק 99 שלבים בדרגת קושי עולה. בכל שלב מספר שווה של קופסאות וכדורים, והמטרה היא למקם את כל הקופסאות על כל הכדורים באמצעות דחיפה.
דרישות מערכת

פרק זה לוקה בחסר. אנא תרמו לוויקיפדיה ו.  חסר מידע על דרישות מערכת נוספות, מלבד מערכת ההפעלה.
חלונות 95 ומעלה.
מאפיינים וכללים

הדמות המצוירת דוחפת את הקופסאות כרצונה לכל עבר במסגרת המגבלות של דפנות החדר הווירטואלי. במשחק נדרש מהשחקן אך ורק חישוב נכון של המהלכים קדימה, המשחק אינו קצוב בזמן או במספר המהלכים שבו ובכל זמן ניתן להחזיר עד מהלך אחד אחורה, להתחיל מחדש את השלב הנוכחי או לחזור לתחילת כל שלב קודם.
מהלכים בלתי הפיכים

על אף שניתן להזיז כל קופסה לכל עבר ובמספר פעמים בלתי מוגבל, עדיין קיימים מצבים בהם השחקן גורם לכך שהמצב שנוצר הוא בלתי ניתן לפתרון מסיבות שונות. המשחק בלתי ניתן לפתרון במצבים שיוזכרו, רק כאשר הקופסה לא מונחת על כדור שכן קיימים מצבים בהם הפתרון הוא כך שהקופסה מונחת במקום בו לא ניתן להזיזה יותר.
מצב בו אחת הקופסאות צמודה לזווית כלשהי.
מצב בו ארבע קופסאות יוצרות ריבוע או גם כשדופן מהווה חלק מהריבוע.
מצב בו נוצר חלל בלתי חדיר כשאורכו ורוחבו אינם עולים על גודל של שתי קופסאות.
הערות שוליים

↑  https://www.myabandonware.com/game/boxworld-13s
↑  שכן במצב בו קיים חלל גדול יותר ניתן לדחוף את הקוביה פנימה, לעקוף אותה מבפנים ולדחוף החוצה.
עונת 1954/1955 בסרייה א'

| --- | --- |

תמונה קבוצתית של מילאן, אלופת הליגה
 תקופת התחרות:  19 בספטמבר 1954 – 19 במאי 1955 (243 ימים)
 מספר משתתפות:  18
 הזוכה:  מילאן
 מספר משחקים:  306
 מספר שערים:  832 (2.72 בממוצע למשחק)
 מלך השערים:  27 - גונאר נורדאהל, (שוודיה שוודיה) מילאן
 → 1953/19541955/1956 ←
עונת 1954/1955 בסרייה א' הייתה העונה ה-53 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-19 בספטמבר 1954 והסתיימו ב-19 במאי 1955.
בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
קטניה ופרו פטריה היו הקבוצות שעלו מהליגה השנייה.
מילאן זכתה בתחרות בפעם החמישית בתולדות המועדון.
בסיום העונה לליגת משנה ירדו קטניה ואודינזה זאת בעקבות פרשת שחיתות. במקום הקבוצות שירדו לסרייה א' העפילו ויצ'נצה ופדובה.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1. | מילאן | 34 | 19 | 10 | 5 | 81 | 35 | 46 | 48 | זכייה בליגה  העפלה לגביע אירופה לאלופות |
| 2. | אודינזה | 34 | 16 | 12 | 6 | 58 | 42 | 16 | 42 | ירדה ליגה |
| 3. | רומא | 34 | 13 | 15 | 6 | 53 | 39 | 14 | 41 |  |
| 4. | בולוניה | 34 | 15 | 10 | 9 | 56 | 47 | 9 | 40 |  |
| 5. | פיורנטינה | 34 | 14 | 11 | 9 | 49 | 48 | 1 | 39 |  |
| 6. | נאפולי | 34 | 13 | 12 | 9 | 50 | 40 | 10 | 38 |  |
| 7. | יובנטוס | 34 | 12 | 13 | 9 | 60 | 53 | 7 | 37 |  |
| 8. | אינטר | 34 | 13 | 10 | 11 | 55 | 49 | 6 | 36 | העפלה לגביע ערי הירידים |
| 9. | סמפדוריה | 34 | 11 | 12 | 11 | 54 | 44 | 10 | 34 |  |
| 10. | טורינו | 34 | 12 | 10 | 12 | 42 | 45 | 3- | 34 |  |
| 11. | גנואה | 34 | 9 | 13 | 12 | 34 | 44 | 10- | 31 |  |
| 12. | קטניה | 34 | 10 | 10 | 14 | 38 | 47 | 9- | 30 | ירדה ליגה |
| 13. | לאציו | 34 | 11 | 8 | 15 | 41 | 52 | 11- | 30 |  |
| 14. | טריאסטינה | 34 | 9 | 12 | 13 | 34 | 52 | 18- | 30 |  |
| 15. | אטאלנטה | 34 | 8 | 12 | 14 | 35 | 38 | 3- | 28 |  |
| 16. | נובארה | 34 | 10 | 8 | 16 | 39 | 53 | 14- | 28 |  |
| 17. | ספאל | 34 | 5 | 13 | 16 | 24 | 49 | 25- | 23 |  |
| 18. | פרו פטריה | 34 | 6 | 9 | 19 | 29 | 55 | 26- | 21 |  |
1 2  ירידת ליגה בעקבות פרשת שחיתות
כדורגלנים מצטיינים

גונאר נורדאהל, (שוודיה שוודיה) ממילאן כבש 27 שערים וזכה בתואר מלך השערים. זאתב פעם החמישית בקריירה ועונה השלישית ברציפות.
סקרמנטו (נהר)

| --- | --- |
גדת הסקרמנטו
גדת הסקרמנטו
 מידע כללי
 אורך:  1,110 (כולל נהר פיט) ק"מ
 ספיקה ממוצעת:  665 מ"ק לשנייה
 אגן ניקוז:  71,432 קמ"ר
 מוצא:  הרי הקלמאת'
 גובה מוצא הנהר:  1,120 מטרים
 יובלים:  הנהר פיט, Stony Creek, מקלאוד, ערוץ דיר, Cottonwood Creek, Thomes Creek, Cow Creek, Red Bank Creek, ערוץ קליר, ערוץ באטל, נהר פד'ר, Butte Creek, נהר אמריקן, ערוץ קוטונווד, נהר סן חואקין, Elder Creek 
 שפך:  מפרץ סן פרנסיסקו
 מדינות באגן הניקוז:  קליפורניה, אורגון
 אגן הניקוז של נהר סקרמנטו
 מפת הנהר סקרמנטו
 
נהר סקרמנטו (באנגלית: Sacramento River) הוא מקור מים חשוב לצפון קליפורניה ומרכז קליפורניה שבארצות הברית.
גאוגרפיה

סקרמנטו הוא הנהר הארוך בקליפורניה, מקורו בהרי קלאמת והוא זורם לאורך 640 קילומטרים עד למפרץ סן פרנסיסקו שעל האוקיינוס השקט. אגן הניקוז של הנהר משתרע על 71,432 קילומטרים מרובעים בדרום אורגון ובחלקה הצפוני של מדינת קליפורניה, ברובו באזור שבין רכסי החוף ובין סיירה נבדה, אזור אשר מכונה גם עמק סקרמנטו. קו פרשת המים הנרחב שלו מגיע אף למישורים הגעשיים בדרום קליפורניה ובחלקו הקטן גם לדרום אורגון.
הנהר הוא אמצעי שינוע חשוב עוד מתקופת ראשוני התושבים באזור, אשר חיו לפני כ-12,000 שנים. מאות שבטים שחלקו תרבות ומסורת אכלסו את עמק סקרמנטו עד לבואם של ראשוני המתיישבים האירופים שראו את הנהר. אחד מאותם ראשוני המתיישבים היה גבריאל מוראגה (Gabriel Moraga) שכינה את הנהר בשם הספרדי Rio de los Sacramentos ("נהר הסקרמנטים"), שם שעבר לאנגלית בשמו הנוכחי: סקרמנטו. מימי הנהר בעבר שרצו בדגים, וביצורי מים אחרים, בעיקר אחד ממיני האלתית הדרומיים ביותר באמריקה הצפונית. הילידים המקומיים של עמק סקרמנטו ניזונו ממשאבים נרחבים שסיפק להם הנהר, מה שגרם לעמק סקרמנטו להיות הצפוף ביותר מבחינת אוכלוסין בקרב האינדיאנים.
במאה ה-19 השתנה עמק סקרמנטו כאשר נתגלו מרבצי זהב בסיירה נבדה, מה שהוביל לגל מהגרים מהמזרח. פיתוח חקלאי מואץ וכריית מחצבים בסיירה נבדה וברכסי החוף גרמו לזיהום כרוני של נהר סקרמנטו, ולהכחדת מינים רבים. עד לסוף המאה ה-19 נוסדו ערים רבות לגדות הנהר כמו סקרמנטו ורדינג.
החל משנות החמישים של המאה ה-20 פותח מיזם העמק המרכזי, מיזם גדול של בקרת שיטפונות, הפקת אנרגיה הידרואלקטרית ותשתית העברת מים. סכרים רבים חוסמים כיום את זרימת הנהר וכמעט את כל אפיקיו המשמעותיים. מימי הסקרמנטו נשאבים בקנה מידה עצום לטובת השקיה וכיום משרתים את צורכי ההשקיה של כמעט כל דרום ומרכז קליפורניה. בעוד שהנהר מספק את תצרוכת המים של חצי מאוכלוסיית קליפורניה ותומך באחד מהאזורים החקלאיים היצרניים ביותר בארצות הברית, שינויים אלו גרמו להיעלמות אזורי הבר לאורך הנהר ופגעו קשות בדגה המקומית.
סלבדור (ברזיל)

סאו סלבדור דה באיה די טודוס אוס סנטוס (פורטוגזית: São Salvador da Bahia de Todos os Santos, "הקדוש המושיע של המפרץ של כל הקדושים"), המכונה בקצרה סלבדור, היא עיר הממוקמת בצפון־מזרח ברזיל ובירת מדינת באהיה. היא העיר הגדולה ביותר בבאהיה והשלישית בגודלה בברזיל.
בעבר נקראה עיר זו באהיה, ובמפות ובספרים רבים שהודפסו לפני אמצע המאה ה-20 היא מופיעה בשם זה, לדוגמה בספר רובינזון קרוזו, שנכתב על ידי דניאל דפו (1719).
העיר ממוקמת בצפון־מזרח ברזיל, בסמוך ל"מפרץ כל הקדושים" ("Baia de Todos os Santos"), שהוא מפרצון קטן בתוך מפרץ באהיה, לחופי האוקיינוס האטלנטי.
היסטוריה

ב-1531 נחת מרטים אפונסו דה סוזה באי הקרוב לסלבדור של היום, וב-1535 הוקמה באי העיירה מורו דה סאו פאולו, שמשמשת כיום עיירת נופש.
ב-1549, קבוצת מתיישבים פורטוגזים בהנהגת טומה דה סוזה, המושל הראשון של ברזיל, הקימה את סלבדור. העיר הפכה לבירה הראשונה של ברזיל הקולוניאלית, עיר הנמל המרכזית שלה, ומרכז חשוב של תעשיית הסוכר וסחר העבדים. ב-1624 העיר נתפסה ונבזזה על ידי כוחות חברת הודו המערבית ההולנדית, שהחזיקה בה ובנמלים אחרים בברזיל עד שצי ספרדי-פורטוגזי החזיר את השליטה בעיר ב-1625.
בין המאות ה-16 וה-18, סלבדור הייתה העיר שנייה בחשיבותה באימפריה הפורטוגזית (אחרי העיר ליסבון), והראשונה בחשיבותה ובגודלה בברזיל הקולוניאלית. עידן זה הסתיים ב-1763, כשהבירה הועברה לריו דה ז'ניירו.
כלכלה

סלבדור היא אחת הערים החשובות ביותר מבחינה כלכלית בברזיל. מאז הקמתה, סלבדור היא אחת מערי הנמל ומרכזי הסחר החשובים בברזיל.
סלבדור היא היעד התיירותי השני בחשיבותו בברזיל, אחרי ריו דה ז'ניירו.
חינוך

בעיר פועלות מספר אוניברסיטאות, בהן האוניברסיטה הפדרלית של באהיה, האוניברסיטה המדינתית של באהיה והאוניברסיטה הקתולית של סלבדור.
תחבורה

את העיר משרת נמל התעופה הבין-לאומי דפוטדו לואיס אדוארדו מגליאנס, הנמצא במרחק של כ-40 קילומטרים מצפון למרכז סלבדור. הנמל מציע טיסות ליעדים מרכזיים ברחבי ברזיל וליעדים בין-לאומיים שונים.
ישנה מערכת רכבת תחתית שנמצאת בבנייה, אשר תכלול שני קווים.
תרבות

העיר ידועה מאוד בזכות ענף הקפואירה שהתפתח בה, ומכונה בירת הקפוארה הברזילאית. פעמים רבות ניתן לראות קבוצות קפוארה מתאמנות לאורך קו החוף הארוך של העיר.
בנוסף בעיר מפותח ענף הגלישה.
הקרנבל בסלבדור מפורסם פחות מזה הנערך בריו דה ז'ניירו, אך גדול והמוני יותר ממנו. הוא נערך מדי שנה בתאריך משתנה בין החודשים ינואר–פברואר.
אתרים

רובע פלוריניו, הרובע העתיק של העיר
כנסיית סאו-פרנסיסקו (São Francisco)
כנסיית הבונפים (Senhor do Bonfim)
קתדרלת בזיליקה (Catedral Basílica)
אתרים > מעלית לסרדה

מעלית לָסֵרְדָה (Elevador Lacerda) מחברת בין שני חלקי העיר – העיר העילית (החלק ההררי של העיר) ועיר התחתית (החלק הנמוך והעתיק של העיר, הקרוב יותר לים). המעלית הענקית משרתת כ-50,000 איש בקירוב מדי יום העושים את דרכם מן החלק העתיק לחלק המסחרי יותר של העיר, ומסוגלת לעלות כ-85 מטרים בפחות מ-15 שניות.
ספורט

שתי קבוצות הכדורגל המרכזיות בעיר הן באהיה וויטוריה, כששתיהן זכו בתארים חשובים בכדורגל הברזילאי.
סלבדור היא אחת מהערים שאירחו את מונדיאל 2014 בברזיל. לצורך כך, ארנה פונטה נובה, המשמש גם כאצטדיונה של באהיה, נבנה במקום אצטדיון פונטה נובה ובנייתו הושלמה ב-2013. האצטדיון אירח משחקים גם בגביע הקונפדרציות 2013 ובאולימפיאדת ריו דה ז'ניירו ב-2016.
יש בעיר גם נוכחות של ענפי הכדורעף, כדורעף החופים, הכדורסל ושיט המפרשיות.
ערים תאומות

הרפובליקה העממית של סין חרבין, הרפובליקה העממית של סין
ארצות הברית לוס אנג'לס, קליפורניה, ארצות הברית
ארצות הברית מיאמי, פלורידה, ארצות הברית
פורטוגל ליסבון, פורטוגל
פורטוגל אנגרה דו אירואיז'מו, פורטוגל
פורטוגל קשקאיש, פורטוגל
בנין קוטונו, בנין
ספרד פונטבדרה, ספרד
איטליה שיאקה (אנ'), איטליה
גלריה

מעלית לסרדה
תמונה של רובע הפלוריניו בסלבדור
תצפית על חוף ימה של סלבדור
תצלום לוויין של סלבדור
ארנה פונטה נובה
עמידת ידיים

עמידת ידיים
עמידת ידיים היא תרגיל התעמלות שבו המתעמל משעין את כל כובד גופו על ידיו כשראשו למטה ורגליו למעלה. עמידת ידיים בסיסית היא כאשר הגוף מוחזק בצורה ישרה על הידיים והרגליים פונות כלפי מעלה, בצורה ישרה. על הידיים להיות בערך ברוחב הכתפיים. ישנן וריאציות רבות של עמידות ידיים, אך בכל המקרים בהן מבוצעת עמידת ידיים, פלג הגוף העליון חייב להיות חזק מספיק כדי להחזיק את הגוף הפוך ולשמור על יציבות.
ענפי ספורט

עמידת ידיים מתבצעת בענפי ספורט רבים, וביניהם ריקוד, עידוד, קרקס, יוגה, קליסטניקס והתעמלות. וריאציה מסוימת של עמידת ידיים מתבצעת בתרגילי התעמלות רבים ולפעמים תנוחת עמידת הידיים היא רק מצב מעבר בתרגיל התעמלות. בברייקדאנס מתבצע שילוב של עמידות ידיים כאשר הרקדנים מבצעים פוזת סיום (Freeze). בקפיצה למים, ישנה קטגורית קפיצות שבה הקופצים מתחילים את התרגיל בעמידת ידיים, או נכנסים את תוך בריכת הקפיצות כאשר הגוף נמצא בתנוחה של עמידת ידיים.
עמידות ידיים ידועות בשמות רבים. ביוגה, עמידת ידיים מכונה Adho Mukha Vrksasana- תנוחת העץ ההפוך. בקפוארה, עמידת ידיים ידועה בשם באנאנריה (bananeira).
ענפי ספורט > בהתעמלות

בהתעמלות קיימים שני סגנונות נפוצים לעמידת ידיים, הראשונה היא עמידת ידיים עם גב מעוקל אחורה, והשנייה היא עמידת ידיים ישרה לגמרי. בסגנון הראשון שהיה נפוץ יותר בעבר, יש כיפוף בגב היוצר מעין קשת והראש מסתכל לעבר כפות הידיים. זהו הסגנון העממי והנפוץ יותר. הסגנון השני נחשב ל"מקצועי" יותר ומקובל בענף ההתעמלות כעמידת ידיים מקצועית. בעמידת ידיים ישרה, על הגוף להיות אנכי לקרקע כאשר הראש נמצא בין הידיים ואינו פונה לקרקע. סגנון זה נהיה מקובל יותר בקרב שופטי ההתעמלות ומומחים בתחום היציבה, שכן הוא מספק שליטה ואיזון ובנוסף מאפשר לבצע תרגילים רבים כתרגיל מעבר. בשני הסגנונות האיזון בעמידת הידיים נשמר על ידי העברת משקל לכיוון האצבעות או עקב כף היד.
לכל עמידות הידיים הבסיסיות בהתעמלות ישנה טכניקה משותפת:
הידיים ישרות ומונחות על הקרקע. בערך ברוחב הכתפיים.
רגליים ישרות ומוחזקות יחד
כפות הרגליים במצב פויינט (מתוחות), וממשיכות את כיוון הרגליים מעלה.
בנוסף, לעמידת ידיים ישרה יש מאפיינים נוספים:
הראש פונה קדימה כמו בעמידה זקופה.
עמוד השדרה ישר, עם דחיפה קלה של היריכיים קדימה. אם מצב זה יתבצע בשכיבה על הגב, יהיה עיקול קל של הגב כדי ליצור מגע עם הקרקע.
ענפי ספורט > בהתעמלות > בהתעמלות אקרובטית

בענף ההתעמלות האקרובטית, המתעמלים מבצעים תרגילים בצוותים שכוללים הרמות הנקראות "פירמידות". הפירמידות כוללות הרמות שבחלקן מתבצעת עמידת ידיים על ידיו של אחד המתעמלים בצוות. עמידת הידיים יכולה להתבצע במגוון רחב של צורות, למשל עמידת ידיים על יד אחת.
ענפי ספורט > בברייקדאנס

עמידת ידיים "פריז" נפוצה בברייקדאנס, כאשר הרקדנים שואפים ליצור צורה מעניינת מבחינה ויזואלית על ידי עמידת ידיים שאינה כפופה לחוקים מסוימים.
צורות שונות

סוגי עמידות ידיים נפוצות כוללים:
רגליים ישרות המבצעות שפאגט.
עמידת ידיים צבי, שבה הרגליים פסוקות והברך הקדמית כפופה.
עמידת ידיים מקסיקנית- כאשר הגב כפוף מאוד והרגליים שואפות לגעת בראש
עמידת ידיים על יד אחת
שכיבות סמיכה בעמידת ידיים- מתבצע על ידי כיפוף ויישור של המרפקים
| 0 | 1 | 2 | 3 | 4 |
| --- | --- | --- | --- | --- |
|  - קפואריסט מבצע עמידת ידיים |  עמידת ידיים עם פיסוק רגליים |  עמידת ידיים על יד אחת ופיסוק |  עמידת ידיים על יד אחת | פוזה בעמידת ידיים |
סיכון

לחץ דם בראש עולה לרמה חריגה כאשר הגוף הפוך. כאשר הגוף הפוך לזמן ממושך, לחץ הדם הגבוה למשך זמן ארוך, עלול להחריף בעיות רפואיות שקרו בעבר ולהגביר את הסיכון לשבץ מוחי, בצקת ריאות, ומחלות אחרות.
ראו גם

גלגלון
עמידת ראש
סלטה
אקרובטיקה
אקרו-יוגה
הערות שוליים

↑  Budilovsky, Joan; Adamson, Eve (2000). The complete idiot's guide to yoga (2 ed.). Penguin. p. 179. ISBN 978-0-02-863970-3.
↑  Different Styles of Handstands, legendarystrength.com
↑  "Is it harmful to be upside down?". BBC.
עמידת ידיים לפני קפיצה למים
זוג מתעמלות אקרובטיות המבצעות פירמידה המשלבת עמידת ידיים מקסיקנית